ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
17 พ.ค. 2559

สรุปภาวะตลาดภาคเช้า
ICT หนุนตลาด – SET ฉายหนังซ้ำคล้ายช่วงเช้าวาน โดยเปิดกระโดดกว่า 8 จุด แต่เช้านี้ นำโดยตัวหลักในกลุ่ม ICT อย่าง ADVANC และ INTUCH ซึ่งได้ปัจจัยหนุนความกังวลด้านการแข่งขันประมูลคลื่น 4G 900 MHz ที่จะลดลง หลัง TRUE ประกาศไม่เข้าร่วม ตาม DTAC ซึ่งประกาศเจตจำนงค์ไว้แต่แรกอยู่แล้ว หนุน SET ขึ้นทำจุดสูงที่ 1,407 จุด
อย่างไรก็ตามเข้าอีหรอบเดิม ไม่มีแรงซื้อต่อ และเริ่มชะลอตัว แต่ยังดีกว่าช่วงภาคเช้าวานที่ยังรักษาระดับเหนือ 1400 จุด มาปิดตลาดที่ 1,406.36 จุด +8.73 จุด หรือ +0.6% ด้วยมูลค่าซื้อขายที่ระดับ 2.6 หมื่นลบ. กลุ่มหลัก ICT หนุนตลาด ปิดบวก +3.9% ขณะที่พลังงานและแบงก์ ก็ปิดบวกที่ +1.1% และ +0.8% ตามลำดับ ด้านตลาดภูมิภาคอยู่ในแดนบวก
 
กลยุทธ์ที่แนะนำ
ช่วงบ่าย: คาดยังเคลื่อนไหวในแดนบวกได้บริเวณ 1,400 จุด ซึ่งหากยืนระยะได้ แนวโน้มน่าจะฟื้นตัวขึ้นได้ต่อ เพื่อไปกรอบบนบริเวณ 1,410-1,420 จุด ส่วนกรณีหลุดต่ำกว่า 1,400 จุด จะลงมาที่กรอบล่างอีกครั้งบริเวณ 1,390 จุด ซึ่งหากยังไม่ต่ำกว่า ภาพยังไม่เสียหายสำหรับรอบรีบาวด์ชุดนี้อยู่ดี กลยุทธ์ ยังเน้นขายลดพอร์ตในช่วง SET รีบาวด์ ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง
ทั้งนี้ หุ้นแนะนำตามสัญญาณเทคนิค ได้แก่ RML (รับ 1.29 ต้าน 1.38 cut 1.25)